b'\n_START_ARTICLE_\nId\xc3\xa4np\xc3\xa4\xc3\xa4st\xc3\xa4inen\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nId\xc3\xa4np\xc3\xa4\xc3\xa4st\xc3\xa4isen p\xc3\xa4\xc3\xa4n ja vartalon pituus on 44\xe2\x80\x9370 mm, h\xc3\xa4nn\xc3\xa4n pituus 31\xe2\x80\x9345 mm ja paino 3\xe2\x80\x938 grammaa. H\xc3\xa4nn\xc3\xa4n sivuilla on selv\xc3\xa4 v\xc3\xa4riraja ja h\xc3\xa4nn\xc3\xa4n p\xc3\xa4\xc3\xa4ss\xc3\xa4 on pieni tummahko tupsu. Id\xc3\xa4np\xc3\xa4\xc3\xa4st\xc3\xa4inen on usein helppo tunnistaa sen saippuamaisesta ominaistuoksusta.\n_START_SECTION_\nLevinneisyys ja elinymp\xc3\xa4rist\xc3\xb6\n_START_PARAGRAPH_\nId\xc3\xa4np\xc3\xa4\xc3\xa4st\xc3\xa4ist\xc3\xa4 tavataan taiga- ja tundravy\xc3\xb6hykkeell\xc3\xa4, joka ulottuu Pohjois-Ruotsista Suomen yli Siperiaan, Mongoliaan ja Koreaan, sek\xc3\xa4 Sahalinin ja Hokkaid\xc5\x8dn saarilla. Se el\xc3\xa4\xc3\xa4 yleisimmin taigan havu-, seka- ja lehtimetsiss\xc3\xa4, mutta sit\xc3\xa4 on tavattu my\xc3\xb6s puronvarsien vaivaiskoivikoissa tundralla. Se suosii kosteita ymp\xc3\xa4rist\xc3\xb6j\xc3\xa4 kuten paksusammalisia korpimetsi\xc3\xa4 ja v\xc3\xa4ltt\xc3\xa4\xc3\xa4 viljelysmaita.\n_START_SECTION_\nRavinto\n_START_PARAGRAPH_\nId\xc3\xa4np\xc3\xa4\xc3\xa4st\xc3\xa4inen sy\xc3\xb6 hy\xc3\xb6nteisi\xc3\xa4 kuten esimerkiksi ruskom\xc3\xa4ntypisti\xc3\xa4isi\xc3\xa4 (Neodiprion sertifer), h\xc3\xa4m\xc3\xa4h\xc3\xa4kkej\xc3\xa4 ja matoja. Koska se tarvitsee v\xc3\xa4hemm\xc3\xa4n ruokaa kuin isommat p\xc3\xa4\xc3\xa4st\xc3\xa4iset, se p\xc3\xa4rj\xc3\xa4\xc3\xa4 karummilla alueilla.'